Na temelju članka 151. Statuta Osnovne škole Mitnica, Vukovar, a u svezi članka 54. i 55.

Zakona o proračunu (NN 144/21), na prijedlog ravnatelja, Školski odbor na svojoj sjednici, održanoj 30. ožujka 2023. donosi

**PRAVILNIK O STJECANJU I NAČINU KORIŠTENJA VLASTITIH PRIHODA**

Članak 1.

Ovim Pravilnikom uređuju se mjerila i način korištenja vlastitih prihoda koje ostvaruje

Osnovna škola Mitnica, Vukovar (u daljnjem tekstu: Škola).

Odredbe ovog Pravilnika ne odnose se na sredstva državnog proračuna koje doznačuje

ministarstvo nadležno za znanost i obrazovanje sukladno odredbama zakona i propisa

kojima se uređuje osnovnoškolsko obrazovanje, osnivač, namjenske prihode od

sufinanciranja, odnosno prihode dobivene putem provedbe nacionalnih i EU projekata.

Članak 2.

Sukladno članku 54. Zakona o proračunu (NN 144/21), vlastitim

prihodima smatraju se prihodi koje Škola ostvari od obavljanja poslova na tržištu i tržnim

uvjetima.

U skladu sa stavkom 1. ovoga članka, Škola ostvaruje vlastite prihode od:

* najma školskog prostora
* prodaje otpadnog papira i otpadnih baterija
* prodaje roba i usluga rada školskih radionica i Učeničke zadruge Mitnica

Škola je dužna vlastite prihode evidentirati sukladno propisima kojima je uređeno

proračunsko računovodstvo.

Članak 3.

Najam školskog prostora ostvaruje se sukladno Odluci o uvjetima i načinu korištenja imovine školskih ustanova kojima je osnivač Grad Vukovar od 13. ožujka 2019. godine (KLASA:372-03/19-01/3,URBROJ:2196/01-01-19-3).

Članak 4.

Učenici i djelatnici škole sudjeluju u prikupljanju otpadnog papira i otpadnih baterija. Cijena otkupa robe iz stavka 1. ovog članka obračunava se po važećem cjeniku kupca.

Članak 5.

Škola ostvaruje prihod prodajom proizvoda i usluga nastalih radom u Učeničkoj zadruzi Mitnica koja objedinjuje razne kreativne skupine u Školi.

Članak 6.

Ostvareni prihodi, ako osnivač Škole svojom odlukom drugačije ne odluči, koriste se za podmirenje:

* materijalno – financijskih rashoda Škole nastalih realizacijom programa i aktivnosti temeljem kojih su vlastiti prihodi ostvareni
* troškova za podizanje učeničkog standarda
* troškova prekovremenog rada i postotnog uvećanja plaće radnicima koji obavljaju poslove kojim se ostvaruju vlastiti prihodi, sukladno propisima koji uređuju radne odnose, kolektivnom ugovoru i/ili općem aktu Škole
* nagrada učenicima koji sudjeluju u aktivnostima iz kojih se ostvaruju vlastiti prihodi, te nagrade učenicima za odgojno-obrazovna postignuća
* troškovi domaćinstva sportskih i drugih natjecanja i smotri, te međuškolskih susreta učenika
* humanitarna pomoć po odluci Učiteljskog ili Radničkog vijeća
* troškova seminara i stručnih usavršavanja djelatnika

Vlastiti prihodi prikupljeni tijekom jedne kalendarske godine koji se ne utroše za podmirenje

troškova iz članka 2. ovoga Pravilnika nastalih u toj kalendarskoj godini, rasporedit će se u

pričuvu ili će se prebaciti u sljedeću kalendarsku godinu za podmirenje iste vrste troškova za koje su inicijalno bili namijenjeni.

Članak 7.

Na prijedlog ravnatelja, Školski odbor će svake kalendarske godine najkasnije do 31. prosinca donijeti Financijski plan u kojem će biti navedena visina očekivanih vlastitih prihoda u narednoj kalendarskoj godine te pregled očekivanog utroška vlastitih prihoda po pojedinim

kategorijama troškova.

Ravnatelj će svake godine, najkasnije do 31. siječnja u sklopu Financijskog izvješća za

prethodnu godinu, podnijeti Školskom odboru izviješće o ostvarenim vlastitim prihodima i o

trošenju sredstava iz vlastitih prihoda u prethodnoj kalendarskoj godini.

Ako je došlo do odstupanja u trošenju vlastitih prihoda u prethodnoj kalendarskoj godini

predviđenog člankom 3. ovog Pravilnika, ravnatelj Škole obavijestit će Školski odbor o

uzrocima odstupanja i mjerama za otklanjanje uzroka koje su dovele do tog odstupanja.

Članak 8.

Ovaj Pravilnik stupa na snagu danom donošenja i bit će objavljen na oglasnoj ploči i mrežnoj

stranici Škole.

Stupanjem na snagu ovog Pravilnika stavlja se izvan snage Pravilnik o stjecanju i načinu korištenja vlastitih prihoda (KLASA: 012-04/21-01/02, URBROJ: 2188-106-21-01) od 2. ožujka 2021. godine.

KLASA: 011-03/23-02/02

URBROJ: 2196-1-6-23-01

U Vukovaru, 30. ožujka 2023.

Predsjednica Školskog odbora

Jasna Mađarac

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ravnateljica

Dubravka Lemac, mag.gl.ped.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_